因為亞巴郎諸教對雕像嘅忌諱，亞巴郎諸教各教喺歷史上都有出現破壞偶像主義，啲信徒出於宗教目的而走去大規模噉破壞雕像，尤其係異教徒嘅宗教偶像。例如係歐洲喺16世紀嗰時搞宗教改革，呢場改革涉及對羅馬天主教會嘅不滿，亦引致新教嘅出現，而期間有好多激進嘅信徒都走去破壞羅馬天主教會好興整嘅宗教雕像同浮雕。